เรือนกระจกใสกับผ้าปูโต๊ะแดงของร้านแห่งนี้เป็นเอกลักษณ์แสดงความเป็นFrench Bistro ได้เป็นอย่างดีกับร้านนี้ที่ตั้งอยู่ด้านหน้าของ Marriott Mayfair Service Suite บนถนนหลังสวนหากมาจากทางชิดลมร้าน ตั้งอยู่บริเวณประมาณกลางซอยหลังสวนด้านขวามือ
สำหรับเมนูของร้านนี้เป็นแบบ Steak & Fries Bistro ที่ได้นำเสนอซอสสูตรพิเศษมาจาก ประเทศสวิตเซอร์แลนด์ ที่มี สมุนไพรมากกว่า 14 ชนิด ผสมกับเนย ราดบน เนื้อวัว ที่มีทั้งBlack Angus or Wagyu,  เนื้อปลาแซลมอล หรือเนื้อแกะ เสริฟพร้อมกับเฟร้นฟรายแบบไม่อั้น กับสลัดและขนมปังฝรั่งเศส หากอยากจะ เลือกเป็นเมนูอย่างอื่นต้องบอกว่าอาจจะผิดหวังเพราะที่นี่เมนูหลักมีให้เลือกเท่านี้

ในส่วนของรสชาติหากเป็นคนทานเนื้อวัวน่าจะได้
อรรถรสที่สุด เพราะรสชาติซอส ออกเค็มและรสจัด ทานกับเนื้อวัวจะเข้ากันได้ดี สำหรับคนที่ไม่ชอบซอสเค็มหรือซอสที่เข้มข้นมาก็จะรู้สึกว่าเค็มเกินไป ส่วนตัวคิดว่าหากมีโอกาสมาทานแนะนำเนื้อวัว 
ปิดท้ายความอร่อยด้วย Chocolate Belgium Tart" รสแน่นเข้มข้นเช่นกัน. เป็นเค้กสไตด์ฝรั่งเศสความเป็นช็อคโกแล็ตเต็มร้อย
ที่นั่ง : มากกว่า 10โต๊ะ
ที่จอดรถ: ใน Service Apartment จอดรถค่อนข้างแคบใครขับรถไม่เก่งก็ควรจะต้องระวังหากจะนำรถมา